《江楼陪范长官宴自警一篇戏呈郑主簿》
宋代·林亦之

几回过海上，此日暂踌躇。
未尽尊前酒，还奔使者车。
官人无少暇，贱子敢安居。
一亩芭蕉圃，如今要自锄。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。